Boererate.com: Dodelike diarree in Kaap
Dodelike diarree in Kaap
Diarree is een van die hoofoorsake van siekteverwante sterftes onder kinders – en die seisoen waarin dié siekte hoogty vier, duur tot Mei.
Vier kinders is reeds vanjaar in Kaapse hospitale dood aan ­diarree, het die Wes-Kaapse departement van gesondheid Donderdag bekend gemaak.
’n Baba wat te veel water verloor, kan binne ses uur sterf.
Die departement het mense gewaarsku om nie “kruiemengsels aan kinders te gee om hulle ‘uit te droog’ nie”, asook nie ’n enema toe te dien nie. “Dit is baie gevaarlik,” het Theuns ­Botha, provinsiale minister van gesondheid, gesê.
Mense besef nie dat ’n baba of kind binne ure kan ontwater nie. Elke keer wanneer ’n mens opgooi of diarree het, verloor hy water en onontbeerlike soute.
Diarree kan veroorsaak word deur bakterieë, virusse, parasiete of sommige ander siektes.
Was altyd jou hande voordat jy eet, met kos werk, nadat jy in die toilet was en nadat ’n baba se doek omgeruil is. Dit is nie net kinders wat kan ontwater, ernstig siek word en sterf weens diarree nie – volwassenes moet net so versigtig wees.
Riaan 14/2/13 06:50
Vir diaree rus die maag, eet net droe roosterbrood met heuning en drink Energade, Locuzade ens. Heuning is 'n natuurlike antibiotika.